Die derde bundel uit die beroemde verhoogkunstenaar Nataniël se gewilde rubriek in SARIE – na meer as 10 jaar, steeds een van die gewildste rubrieke in ’n Suid-Afrikaanse tydskrif. (Baie lesers erken dat dit die eerste bladsy is waarnatoe hulle blaai in SARIE!) In hierdie rubrieke deel Nataniël sy insigte met humor en eerlikheid en styl, en ’n aangrypende waardering vir die eenvoudige dinge wat ons lewens verryk en verruim. ’n Ikon wie se Kaalkop-wysheid en pittige sosiale kommentaar daagliks inspirasie en plesier kan bied. Kaalkop 3 sluit in:54 Kaalkop-rubrieke19 rubrieke uit SARIE KOS5 voorheen ongepubliseerde verhoogstoriesSwanemeer: die ware verhaalVoorwaar ’n elegante boek propvol skatte: die ideale Kersgeskenk! Dr MJ du Plessis Gereformeerde Kerk Bellville Datum: 23 Mei 2004 – Nagmaal
Skriflesing: Johannes 17
Teks: Johannes 17:15, 24
’n Uur of wat tevore is die Nagmaal ingestel. Daar aan die tafel het iets baie belangriks en treffends gebeur: die Here het die dissipels se aandag gevestig op hulle eenheid met Hom en met mekaar.
Hy het ’n brood geneem en aan stukke gebreek en vir hulle gegee om te eet. Hy het vir hulle gesê dat dit sy liggaam is wat vir hulle gebreek word.
Daarna moes hulle uit een beker drink om die eenheid met sy bloed en met mekaar as deelgenote in hierdie verbondsbloed te beleef.
Met dit vars in hulle gedagtes, het die Here hierdie gebed gebid waarvan ons gelees het. Ons weet nie presies wanneer die Here die gebed gebid het nie.
Miskien was dit nog in die bovertrek toe al die dissipels bymekaar was.
Miskien was dit terwyl hulle die nag ingestap het na Getsemane toe – iewers op pad daarheen, voordat hulle oor die Kedronspruit gestap het – dat die Here Jesus hierdie gebed gedoen het.
In die eerste gedeelte van die gebed bid die Here Jesus oor Homself en sy werk. Daarna bid Hy vir die dissipels en vir alle mense wat deur hulle prediking tot bekering sal kom – waarby ons ingesluit is.
Dit is baie belangrik om raak te sien dat die Here dieselfde eenheid wat tussen Hom en ons – en ons met mekaar – aan die Nagmaal geopenbaar is, ook weer in hierdie gebed van God afpleit.
Die inhoud van die gebed is dat die saligheid wat die Here Jesus bring, in hierdie lewe en in die lewe hierna ’n deel van ons bestaan sal wees.
Die Here Jesus sluit die wêreld uit uit sy gebed vir genade, heerlikheid en eenheid met Hom.
Hy bid nooit vir die wêreld nie.
Hy sê wel vir die wêreld dat Hy baie dinge oor hulle kan sê en ’n oordeel oor hulle uitspreek. (Johannes 8:26).
Dit beteken nie dat Hy nie genadig is nie. Hy is, maar Hy bid sy genade af vir ’n baie geselekteerde groep mense. Hy noem hulle:
Die aan wie die Woord gegee is
Die wat glo dat God Jesus gestuur het
Die wat U My gegee het
Die wat aan U behoort
Die wat in die wêreld is, maar nie deel is van die wêreld nie
Die Here bid ook besondere dinge van die Vader af vir hierdie mense. Hy vra:
dat God ons nie uit die wêreld moet wegneem nie;
maar dat, solank ons hier is, Hy ons teen die duiwel moet beskerm;
dat ons die waarheid ken en daarin geheilig moet word;
dat ons almal een mag wees;
dat ons sy heiligheid mag sien; en
dat ons saam met Hom sal wees.
Die Here Jesus openbaar in sy gebed baie duidelik dat ons wat in die wêreld is, baie groot moeilikheid gaan ondervind. Die probleemgebiede is juis die waarvoor Hy bid, naamlik om:
suiwer te bly in die leer van die Woord; en
om in ’n fisiese en in ’n geloofseenheid te kan bly voortbestaan sonder om deur dwaalleer of deur onderlinge onverdraagsaamheid verskeur te raak.
Ons is nou saam rondom die Nagmaal – net soos wat die dissipels daardie aand ook saam was rondom die Nagmaal.
Ons gaan saam sit in die eenheid van verlos wees en in die eenheid van ons geloof.
Ons gaan saam sit en eet in die besef dat ons uit die Woord van die Here dieselfde een evangelie van verlossing ken.
Ons gaan saam die brood en die wyn van ons Gasheer, Jesus Christus, ontvang en weet dat Hy vir ons bid – dat Hy ons in ons eenheid as sy liggaam en kerk van die Here in sy gebed en almagtige versorging bewaar totdat Hy op die wolke verskyn.
Kom sit aan met ’n eerlike gemoed. Ons bely ons sondes. Maar ons bely ook dat ons sondes deur Jesus Christus met God versoen is, omdat ons saam met Christus gekruisig is, sodat ons vir God kan lewe (Galasiërs 2:19).
Daarna staan ons van die tafel af op met die vaste voorneme om te strewe na die dinge daarbo waar Christus is, waar Hy aan die regterhand van God sit, aangesien ons saam met Christus uit die dood opgewek is (Kolossense 3:1).
Hy het ons verlos, nie op grond van iets wat ons vir ons vryspraak gedoen het nie, maar op grond van sy eie ontferming.
Dit het Hy gedoen deur die wedergeboorte wat die sonde afwas, en deur die Heilige Gees wat nuwe lewe gee (Titus 3:5).
Daarom moet ons elke dag ’n bekeringslewe lei, en moet ons in ’n skerp en lewende verhouding met die Heilige Gees lewe.
Psalm 33:2, 11
Tydens Nagmaal: Psalm 116
Terug banke toe: Psalm 118
Datum: 23 Mei 2004 – Nagmaal